CELEX: 62006CA0399
Language: mt
Date: 2009-12-03 00:00:00
Title: Kawża C-399/06 P u C-403/06 P: Sentenza tal-Qorti tal-Ġustizzja (Ir-Raba’ Awla) tat- 3 ta’ Diċembru 2009 — Faraj Hassan vs Il-Kunsill tal-Unjoni Ewropea, Il-Kummissjoni Ewropea (C-399/06), Chafiq Ayadi, Il-Kunsill tal-Unjoni Ewropea ( Politika barranija u ta’ sigurtà komuni (PBSK) — Miżuri restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban — Regolament (KE) Nru 881/2002 — Iffriżar ta’ fondi u ta’ riżorsi ekonomiċi ta’ persuna wara l-inklużjoni tagħha f’lista redatta minn korp tan-Nazzjonijiet Uniti — Kumitat tas-Sanzjonijiet — Inklużjoni sussegwenti fl-Anness I tar-Regolament (KE) Nru 881/2002 — Rikors għal annullament — Drittijiet fundamentali — Dritt għar-rispett tal-proprjetà, dritt għal smigħ u dritt għal stħarriġ ġudizzjarju effettiv )

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/2
            
         Sentenza tal-Qorti tal-Ġustizzja (Ir-Raba’ Awla) tat-3 ta’ Diċembru 2009 — Faraj Hassan vs Il-Kunsill tal-Unjoni Ewropea, Il-Kummissjoni Ewropea (C-399/06), Chafiq Ayadi, Il-Kunsill tal-Unjoni Ewropea
   (Kawża C-399/06 P u C-403/06 P) (1)
   
   (“Politika barranija u ta’ sigurtà komuni (PBSK) - Miżuri restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban - Regolament (KE) Nru 881/2002 - Iffriżar ta’ fondi u ta’ riżorsi ekonomiċi ta’ persuna wara l-inklużjoni tagħha f’lista redatta minn korp tan-Nazzjonijiet Uniti - Kumitat tas-Sanzjonijiet - Inklużjoni sussegwenti fl-Anness I tar-Regolament (KE) Nru 881/2002 - Rikors għal annullament - Drittijiet fundamentali - Dritt għar-rispett tal-proprjetà, dritt għal smigħ u dritt għal stħarriġ ġudizzjarju effettiv”)
   2010/C 24/02
   Lingwa tal-proċedura: L-Ingliż
   
      Partijiet
   
   
      Appellant: Faraj Hassan (rappreżentanti: E. Grieves, barrister, H. Miller, solicitor, J. Jones, barrister u M. Arani, solicitor) (C-399/06)
   
      Partijiet oħra fil-kawża: Il-Kunsill tal-Unjoni Ewropea (rappreżentanti: S. Marquardt, M. Bishop u E. Finnegan, aġenti), Il-Kummissjoni Ewropea (rappreżentanti: P. Hetsch u P. Aalto, aġenti)
   
      Partijiet intervenjenti in sostenn tal-appellant: Ir-Repubblika Franċiża, Ir-Renju Unit tal-Gran Brittanja u l-Irlanda ta’ Fuq
   
      Appellant: Chafiq Ayadi (rappreżentanti: S. Cox, barrister, H. Miller, solicitor)
   
      Partijiet oħra fil-kawża: Il-Kunsill tal-Unjoni Ewropea (rappreżentanti: S. Marquardt, M. Bishop u E. Finnegan, aġenti), Ir-Repubblika Franċiża, Ir-Renju Unit tal-Gran Brittanja u l-Irlanda ta’ Fuq, Il-Kummissjoni Ewropea (rappreżentanti: P. Hetsch u P. Aalto, aġenti)
   
      Partijiet intervenjenti in sostenn tal-Kunsill tal-Unjoni Ewropea: Ir-Repubblika Franċiża
   
      Suġġett
   
   Appell mis-sentenza tal-Qorti tal-Prim’Istanza (It-Tieni Awla) tat-12 ta’ Lulju 2006, Hassan vs Il-Kunsill u Il-Kummissjoni (T-49/04) li permezz tagħha l-Qorti tal-Prim’Istanza ċaħdet rikors għall-annullament tar-Regolament tal-Kummissjoni (KE) Nru 2049/2003, tal-20 ta’ Novembru 2003, li jemenda għall-ħamsa u għoxrin darba r-Regolament tal-Kunsill (KE) Nru 881/2002 li jimponi ċertu miżuri speċifiċi restrittivi indirizzati kontra ċertu persuni u entitajiet assoċjati ma’ Usama bin Laden, in-networks tal-Al-Qaida u t-Taliban, u li jħassar ir-Regolament tal-Kunsill (KE) Nru 467/2001 (ĠU L 303, p. 20)
   
      Dispożittiv
   
   
               (1)
            
            
               Is-sentenzi tal-Qorti tal-Prim’Istanza tal-Komuntajiet Ewropej tat-12 ta’ Lulju 2006, Hassan vs Il-Kunsill u Il-Kummissjoni (T 49/04), kif ukoll Ayadi vs Il-Kunsill (T 253/02), huma annullati.
            
         
               (2)
            
            
               Ir-Regolament tal-Kunsill (KE) Nru 881/2002, tas-27 ta’ Mejju 2002, li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta’ ċerti merkanzija u servizzi lejn l-Afganistan, waqt li jsaħħaħ il-projbizzjoni ta’ titjiriet u jestendi l-friża fuq fondi u riżorsi finanzjarji oħra rigward it-Taliban tal-Afganistan, kif emendat bir-Regolament tal-Kummissjoni (KE) Nru 46/2008, tat-18 ta’ Jannar 2008, huwa annullat sa fejn dan jirrigwarda lil F. Hassan.
            
         
               (3)
            
            
               Ir-Regolament Nru 881/2002, kif emendat bir-Regolament tal-Kummissjoni (KE) Nru 1210/2006, tad-9 ta’ Awwissu 2006, huwa annullat sa fejn dan jirrigwarda lil C. Ayadi.
            
         
               (4)
            
            
               Il-Kunsill tal-Unjoni Ewropea huwa kkundannat kemm għall-ispejjeż tiegħu, kif ukoll għall-ispejjeż ta’ F. Hassan u ta’ C. Ayadi, kemm tal-ewwel istanza kif ukoll tal-appelli preżenti.
            
         
               (5)
            
            
               Ir-Renju Unit tal-Gran Brittanja u l-Irlanda ta’ Fuq għandu jbati l-ispejjeż tiegħu relatati kemm mal-ewwel istanza fil-kawża li tirrigwarda lil C. Ayadi, kif ukoll tal-appelli preżenti.
            
         
               (6)
            
            
               Ir-Repubblika Franċiża għandha tbati l-ispejjeż tagħha.
            
         
               (7)
            
            
               Il-Kummissjoni Ewropea għandha tbati l-ispejjeż tagħha relatati kemm mal-poċeduri tal-ewwel istanza, kif ukoll mal-appell għall-kawża li tirrigwarda lil F. Hassan. Barra minn hekk, il-Kummissjoni Ewropea għandha tbati l-ispejjeż tagħha fil-kawża li tirrigwarda lil C. Ayadi, u dan għal dak li jirrigwarda kemm l-intervent tagħha quddiem il-Qorti tal-Prim’Istanza tal-Komunitajiet Ewropej kif ukoll tal-proċeduri quddiem il-Qorti tal-Ġustizzja tal-Unjoni Ewropea.
            
         
      (1)  ĠU C 294, 2.12.2006